Poaka

Poaka on küla Järva maakonnas Türi vallas. Külas asub Poaka karjamõis, mis kuulus Kirna mõisa juurde.

Küla asub Türi linnast 8 km kirdes ning piirneb Väätsa valla, Paide valla ja Kirna külaga.Poaka küla Türi valla kodulehel.

Poaka küla südameks on saanud Pärnu jõe ääres elumajadeks ümber ehitatud suvilate rajoon. Küla elanike arv on pärast Eesti taasiseseisvumist uuesti tasapisi kasvama hakanud. 20. sajandi algul asus tänapäevase küla alal Poaka asundus ja Mõnnaku küla. 1977. aastal liideti Poaka külaga Epneri küla. Poakalt saab alguse Epneri oja.

Poaka külas asub kohalik ratsaspordikeskus – Kirna tall, kus tegutsevad laste ja täiskasvanute treeningurühmad, peetakse ratsaspordipäevi ja -võistlusi ning kus on tehtud ka ratsutamisteraapiat.

Poaka külas Pärdissaares asub taluturismimagnet Wile Farm, kus kasvatatakse Lõuna-Ameerikast pärit alpakasid.Alpakakasvatustalust veebilehel Puhka Eestis.

Külast on pärit jurist ja riigiprokurör Heino Tõnismägi ning matemaatik ja ühiskonnategelane Kaia Iva.

Viited

Kategooria:Järva maakonna külad
Kategooria:Türi vald